b"\n_START_ARTICLE_\nMedalla de la Resist\xc3\xa8ncia\n_START_SECTION_\nHist\xc3\xb2ria\n_START_PARAGRAPH_\nLes accions de la Resist\xc3\xa8ncia van tenir ress\xc3\xb2 a Londres, i el Comit\xc3\xa8 Nacional Franc\xc3\xa8s, mitjan\xc3\xa7ant l'ordenan\xc3\xa7a del 9 de febrer de 1943, va crear-la per destinar-la a recon\xc3\xa8ixer les accions remarcables de fe i coratge dels qui, a Fran\xc3\xa7a, a l'Imperi o a l'estranger, hagi contribu\xc3\xaft a la resist\xc3\xa8ncia del poble franc\xc3\xa8s contra l'enemic o els seus c\xc3\xb2mplices despr\xc3\xa9s del 18 de juny de 1940._NEWLINE_Va ser dissenyada pel capit\xc3\xa0 Mella, de les Forces Franceses Lliures_NEWLINE_Era concedida pel General de Gaulle, despr\xc3\xa9s de la proposta d'un comissari nacional i amb l'aprovaci\xc3\xb3 d'una comissi\xc3\xb3 de 4 membres, nomenats pel Cap de la Fran\xc3\xa7a Combatent._NEWLINE_El projecte de la medalla va ser sotm\xc3\xa8s a l'aprovaci\xc3\xb3 del General de Gaulle, i els primers exemplars van ser realitzats a Londres per J.G. Gaunt & Son._NEWLINE_L'ordenan\xc3\xa7a de 2 de novembre de 1945 cre\xc3\xa0 el t\xc3\xadtol d'Oficial de la Resist\xc3\xa8ncia, sent-li atorgada la medalla amb roseta. _NEWLINE_La concessi\xc3\xb3 de la Medalla a un militar per un acte de resist\xc3\xa8ncia en territori ocupat o controlat per l'enemic entranya el benefici de campanya doble (ordenan\xc3\xa7a de 7 de gener de 1944)._NEWLINE_Els titulars que siguin trobats culpables de tot acte contrari a l'honor o la probitat, com\xc3\xa8s despr\xc3\xa9s de l'atribuci\xc3\xb3 de la medalla o anteriorment (per\xc3\xb2 descobert ulteriorment), poden veure's desposse\xc3\xafts de la medalla._NEWLINE_Cinquanta-cinc medalles, quinze amb roseta, van ser concedides a col\xc2\xb7lectivitats._NEWLINE_D'acord amb l'ordenan\xc3\xa7a del 2 de novembre de 1945 es pot atorgar a t\xc3\xadtol excepcional i retroactiu als estrangers que es distingissin en l'acompliment dels mateixos actes._NEWLINE_No pot ser atorgada despr\xc3\xa9s de l'1 d'abril de 1947, llevat dels Deportats i Internats per fet de la Resist\xc3\xa8ncia (decret de 23 de setembre de 1950), els altres membres de la Resist\xc3\xa8ncia i el personal de les Forces de la Fran\xc3\xa7a Lliure morts per Fran\xc3\xa7a (decret de 28 de juny de 1962), a qui se'ls atorg\xc3\xa0 a t\xc3\xadtol p\xc3\xb2stum (prologat fins al 31 de desembre de 1947 per les accions de resist\xc3\xa8ncia a Indoxina, decret de 30 de desembre de 1947)._NEWLINE_La Cancelleria de l'Orde de l'Alliberament \xc3\xa9s l'encarregada de l'administraci\xc3\xb3 dels serveis de la Medalla de la Resist\xc3\xa8ncia._NEWLINE_Es va atorgar unes 64.000 vegades, amb 20.000 a t\xc3\xadtol p\xc3\xb2stum."